CELEX: 52019PC0618
Language: da
Date: 2019-11-28
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse 2013/677/EU om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem

EUROPA-KOMMISSIONEN
            Bruxelles, den 28.11.2019
            COM(2019) 618 final
            2019/0271(NLE)
            Forslag til
            RÅDETS GENNEMFØRELSESAFGØRELSE
            om ændring af gennemførelsesafgørelse 2013/677/EU om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem
            
               
         
         
            
               BEGRUNDELSE
            
            
               I henhold til artikel 395, stk. 1, i Rådets direktiv 2006/112/EF af 28. november 2006 om det fælles merværdiafgiftssystem
                  1
                ("momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i nævnte direktiv, for at forenkle momsopkrævningen eller for at forhindre visse former for momsunddragelse eller momsundgåelse.
            
            
               Ved brev registreret i Kommissionen den 2. maj 2019 anmodede Luxembourg om tilladelse til fortsat at momsfritage afgiftspligtige personer med en årlig omsætning under en vis tærskel, jf. momsdirektivets artikel 285, samt at hæve denne tærskel fra 30 000 EUR til 35 000 EUR. 
            
            
               I overensstemmelse med momsdirektivets artikel 395, stk. 2, underrettede Kommissionen ved brev af 21. juni 2019 de øvrige medlemsstater om Luxembourgs anmodning. Ved brev af 24. juni 2019 meddelte Kommissionen Luxembourg, at den rådede over alle de oplysninger, den fandt nødvendige for at kunne vurdere anmodningen.
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Det følger af momsdirektivets afsnit XII, kapitel 1, at medlemsstaterne har mulighed for at anvende en særordning for små virksomheder, herunder mulighed for at indrømme afgiftsfritagelse for afgiftspligtige personer med en årlig omsætning under et vist beløb. Afgiftspligtige personer, der er omfattet af denne fritagelse, skal ikke opkræve moms på deres leveringer og kan følgelig heller ikke fradrage indgående moms. 
            
            
               Muligheden for at anvende særlige momsregler, herunder fritagelser eller gradvis nedsættelse af afgiften for små virksomheder, blev indført ved artikel 14 i Rådets direktiv 67/228/EØF
                  2
               . De medlemsstater, som ikke havde benyttet den i denne bestemmelse anførte mulighed, kunne efterfølgende, i henhold til artikel 24, stk. 2, litra b), i direktiv 77/388/EØF
                  3
               , som nu er indarbejdet som momsdirektivets artikel 285, stk. 1, kun momsfritage afgiftspligtige personer, hvis årlige omsætning ikke oversteg 5 000 EUR eller modværdien heraf i national valuta. Ifølge momsdirektivets artikel 285, stk. 2, kan disse medlemsstater også indføre en gradvis momsnedsættelse for afgiftspligtige personer, hvis årlige omsætning overstiger det loft, de har fastsat med henblik på anvendelsen af momsfritagelse. 
            
            
               Indtil udgangen af 2012 indrømmede Luxembourg momsfritagelse til afgiftspligtige personer med en årlig omsætning på højst 10 000 EUR. Luxembourg gjorde samtidig brug af muligheden i momsdirektivets artikel 285, stk. 2, for at indrømme en gradvis momsnedsættelse til afgiftspligtige personer med en årlig omsætning på mellem 10 000 EUR og 25 000 EUR. 
            
            
               
                  Derpå fik Luxembourg efter anmodning tilladelse til i henhold til artikel 285, stk. 1, at anvende en omsætningstærskel på 25 000 EUR i forbindelse med ordningen for små virksomheder, samtidig med at den gradvise momsnedsættelse ophævedes. Luxembourg fik ved Rådets gennemførelsesafgørelse 2013/677/EU
                     4
                   tilladelse til at anvende ovennævnte fravigelsesforanstaltning indtil den 31. december 2016. 
               
               
                  Luxembourg fik ved Rådets gennemførelsesafgørelse (EU) 2017/319
                     5
                   tilladelse til at forlænge fravigelsesforanstaltningens udløbsdato til den 31. december 2019 og samtidig hæve tærsklen fra 25 000 til 30 000 EUR. 
               
               
                  Den foreliggende anmodning fra Luxembourg om at forlænge fravigelsens udløbsdato yderligere, samtidig med at tærsklen hæves fra 30 000 EUR til 35 000 EUR, er fremsat på samme grundlag som de tidligere anmodninger. Luxembourg fastholder navnlig, at fravigelsesforanstaltningen reducerer den administrative byrde for både små virksomheder og skatteforvaltning. I denne forbindelse forenkler fravigelsesforanstaltningen momsopkrævningen og er derfor omfattet af målene i momsdirektivets artikel 395, stk. 1, første afsnit.
               
            
            
               Luxembourg understreger, at den fravigelse, der anmodes om, er i overensstemmelse med filosofien bag Kommissionens forslag fra 2018 om yderligere forenkling af momsreglerne for små virksomheder
                  6
               , for så vidt som forslaget giver medlemsstaterne mulighed for at fastsætte tærsklen for den årlige omsætning, der kræves for momsfritagelse, til højst 85 000 EUR (eller modværdien heraf i national valuta).
            
            
               
                  Ifølge Luxembourg vil den særlige foranstaltning kun have en ubetydelig virkning på de samlede indtægter fra moms, der opkræves ved det endelige forbrug (højst 0,1 %), som krævet i momsdirektivets artikel 395, stk. 1, andet afsnit. 
               
               
                  Mere specifikt indberettes det, at 105 afgiftspligtige personer med en omsætning på mellem 10 000 EUR og 30 000 EUR gjorde brug af fritagelsen i 2017 (mod 64 i 2015 og 73 i 2016). For dette år svarer dette tal til 0,14 % af de afgiftspligtige momsregistrerede personer. Luxembourg anslår det maksimale tab af momsindtægter som følge af fritagelsen til 271 525,60 EUR. Dette beløb udgjorde 0,01 % af de samlede momsindtægter for 2017. Luxembourg forventer, at en forhøjelse af tærsklen til 35 000 EUR kan berøre 1106 afgiftspligtige personer, hvilket svarer til 1,5 % af de afgiftspligtige momsregistrerede personer i 2017. Hvis ingen af disse afgiftspligtige personer valgte en normal momsbehandling, ville indtægtstabet hidrørende fra en forhøjelse af tærsklen for fritagelse fra 30 000 EUR til 35 000 EUR forventelig ikke overstige 0,1 % af de samlede momsindtægter.
               
            
            
               På grundlag af oplysningerne fra Luxembourg ser det ud til, at formålet med anmodningen om at forlænge fravigelsesforanstaltningen er at frigøre små virksomheder fra mange af de momsforpligtelser, der følger af den normale momsordning, samt at mindske byrden for skatteforvaltningen med hensyn til momsopkrævning og revision af mindre virksomheder. Dette kunne give skatteforvaltningen mulighed for at målrette sine kontrolaktiviteter mod større afgiftspligtige personer. Fravigelsesforanstaltningen er således i overensstemmelse med momsdirektivets artikel 395, stk. 1, første afsnit, som giver medlemsstaterne mulighed for at indføre særlige foranstaltninger, der fraviger direktivets bestemmelser, for at forenkle momsopkrævningen. Det bemærkes i denne forbindelse, at foranstaltningen er og fortsat vil være helt frivillig for afgiftspligtige personer. 
            
            
            
               
                  Som påvist af Luxembourg forventes fravigelsesforanstaltningen ikke i væsentlig grad at påvirke landets samlede indtægter fra moms, der opkræves ved det endelige forbrug. Den forventes heller ikke at få negative virkninger for Unionens egne indtægter hidrørende fra moms. Fravigelsesforanstaltningen er derfor i overensstemmelse med momsdirektivets artikel 395, stk. 1, andet afsnit.
               
               
                  I lyset af ovenstående, og idet EU's retlige ramme og den faktiske situation er uændret, synes den forlængelse af fravigelsesforanstaltningernes udløbsdato, som der anmodes om, at være berettiget. Det foreslås derfor, at anmodningen imødekommes. 
               
            
         
         
            
               Luxembourgs anmodning indeholder ingen frist for den ønskede fravigelse. Fravigelser af momsdirektivet bør dog normalt være tidsbegrænsede, så deres effektivitet og hensigtsmæssighed kan vurderes. Som tidligere nævnt er bestemmelserne i momsdirektivets artikel 281-294 vedrørende særordningen for små virksomheder desuden på nuværende tidspunkt taget op til revision. Forslaget fra 2018 om enklere momsregler for små virksomheder kræver, at medlemsstaterne senest den 30. juni 2022 vedtager og offentliggør de love og administrative bestemmelser, der er nødvendige for at overholde de nye regler. 
            
            
            
               Det foreslås derfor at forlænge udløbsdatoen for fravigelsen til den 31. december 2022. Hvis der vedtages et direktiv om ændring af artikel 281-294 i momsdirektivet om en særordning for små virksomheder og de relevante nationale bestemmelser derfor får virkning fra den 1. juli 2022, dvs. før udløbet af fravigelsesforanstaltningens gyldighedsperiode den 31. december 2022, ophører denne afgørelse med at finde anvendelse. 
            
            
            
               •Sammenhæng med de gældende regler på samme område
            
            
               Lignende fravigelser, der indebærer fritagelse af afgiftspligtige personer, hvis årlige omsætning ligger under en vis grænse som fastsat i momsdirektivets artikel 285, er blevet godkendt for andre medlemsstater. Malta
                  7
                har fået godkendt en tærskel på 20 000 EUR, Nederlandene
                  8
                en tærskel på 25 000 EUR, Polen
                  9
               , Estland
                  10
                og Letland
                  11
                har fået godkendt en tærskel på 40 000 EUR, Kroatien
                  12
                og Litauen
                  13
                en tærskel på 45 000 EUR, Slovenien
                  14
                en tærskel på 50 000 EUR, Italien
                  15
                en tærskel på 65 000 EUR og Rumænien
                  16
                en tærskel på 88 500 EUR.
            
            
            
               
                  Foranstaltningen er også i overensstemmelse med forslaget fra 2018 om enklere momsregler for små og mellemstore virksomheder, som er baseret på momshandlingsplanen
                     17
                   og har til formål at skabe en moderne, forenklet ordning for disse virksomheder. Den skal navnlig mindske omkostningerne til overholdelse af momsreglerne og forvridningen af konkurrencen både nationalt og på EU-plan, nedbringe de negative virkninger af tærsklen og lette virksomhedernes regeloverholdelse samt skatteforvaltningens kontrol.
               
            
            
               Fravigelser af momsdirektivets regler bør altid være begrænset i tid, således at deres virkninger kan bedømmes. I lyset af kravene i forslaget fra 2018 om enklere momsregler for små virksomheder foreslås det at forlænge udløbsdatoen for fravigelsen til den 31. december 2022 eller den dato, hvorfra medlemsstaterne skal anvende eventuelle nationale bestemmelser, som de skal vedtage i tilfælde af, at der vedtages et direktiv om ændring af momsdirektivets artikel 281-294 om en særordning for små virksomheder.
            
            
            
               
                  Den foreslåede foranstaltning er derfor i overensstemmelse med bestemmelserne i momsdirektivet.
               
            
            
               Sammenhæng med Unionens politik på andre områder 
            
            
               
                  Foranstaltningen er i overensstemmelse med Kommissionens arbejdsprogram 2017
                     18
                  , hvori det påpeges, at den administrative byrde for små virksomheder i forbindelse med overholdelse af momsreglerne er stor, og at tekniske nyskabelser er en ny udfordring for en effektiv momsopkrævning. Deri understreges ligeledes behovet for at forenkle momsen for mindre virksomheder. 
               
               
                  Den er ligeledes i overensstemmelse med strategien for det indre marked fra 2015
                     19
                  , hvori Kommissionen satte sig for at hjælpe små og mellemstore virksomheder med at vokse, bl.a. ved at mindske den administrative byrde, der forhindrer dem i at drage fuld fordel af det indre marked. 
               
               
                  Foranstaltningen er endelig i overensstemmelse med EU's politik for små og mellemstore virksomheder, jf. opstarts-meddelelsen fra 2016
                     20
                   og meddelelsen "Tænk småt først" — En "Small Business Act" for Europa fra 2008
                     21
                  , hvori medlemsstaterne opfordres til at tage hensyn til SMV'ernes særlige karakteristika ved udformningen af lovgivningen og til at forenkle de gældende regler.
               
               
                  2.
                        RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
               
            
            
               •Retsgrundlag
            
            
               
                  Momsdirektivets artikel 395 er det eneste mulige retsgrundlag.
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  I betragtning af den bestemmelse i momsdirektivet, som forslaget bygger på, hører forslaget under Den Europæiske Unions enekompetence. Nærhedsprincippet finder derfor ikke anvendelse.
               
            
         
         
            
               •Proportionalitetsprincippet
            
            
               
                  Afgørelsen vedrører en tilladelse til en medlemsstat på dennes egen anmodning og udgør ikke en forpligtelse.
               
               
                  På grund af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål, nemlig at forenkle momsopkrævningen for små afgiftspligtige personer og skatteforvaltningen.
               
            
            
               •Valg af retsakt
            
            
               
                  Den foreslåede retsakt er en gennemførelsesafgørelse vedtaget af Rådet.
               
               
                  I henhold til momsdirektivets artikel 395 er en fravigelse af de fælles momsregler kun mulig, hvis Rådet med enstemmighed på forslag af Kommissionen giver tilladelse til det. En gennemførelsesafgørelse vedtaget af Rådet er det bedst egnede reguleringsmiddel, da den kan rettes til individuelle medlemsstater.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               
                  Der er ikke gennemført nogen høring af interesserede parter. Nærværende forslag er baseret på en anmodning fra Luxembourg og vedrører kun denne medlemsstat.
               
            
            
               •Indhentning og brug af ekspertbistand
            
            
               
                  Der har ikke været behov for ekstern ekspertbistand. 
               
            
            
               •Konsekvensanalyse
            
            
               
                  Formålet med forslaget til Rådets gennemførelsesafgørelse er at forlænge en forenklingsforanstaltning, som fjerner mange af momsforpligtelserne for virksomheder med en årlig omsætning på højst 35 000 EUR. Det kan have en positiv virkning i form af en nedbringelse af den administrative byrde for 1106 afgiftspligtige personer (svarende til 1,5 % af de afgiftspligtige momsregistrerede personer i 2017) og følgelig for skatteforvaltningen. De budgetmæssige virkninger i form af reducerede momsindtægter anslås af Luxembourg til højst 0,1 % af de opkrævede momsindtægter.
               
            
            
               •Grundlæggende rettigheder
            
            
               
                  Forslaget har ingen konsekvenser for beskyttelsen af de grundlæggende rettigheder.
               
            
            
               4.VIRKNINGER FOR BUDGETTET
            
            
               Forslaget har ingen negative virkninger for EU-budgettet, eftersom Luxembourg vil beregne en kompensation i overensstemmelse med artikel 6 i Rådets forordning (EØF, EURATOM) nr. 1553/89. 
            
            
               2019/0271 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
         
         
            
               om ændring af gennemførelsesafgørelse 2013/677/EU om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til Rådets direktiv 2006/112/EF af 28. november 2006 om det fælles merværdiafgiftssystem
                  22
               , særlig artikel 395, stk. 1, første afsnit,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I henhold til artikel 285 i direktiv 2006/112/EF kan de medlemsstater, som ikke har benyttet muligheden i artikel 14 i Rådets andet direktiv 67/228/EØF
                  23
               , indrømme momsfritagelse til afgiftspligtige personer, hvis årlige omsætning ikke overstiger 5 000 EUR eller modværdien heraf i national valuta.
            
            
               (2)Ved Rådets gennemførelsesafgørelse 2013/677/EU
                  24
                fik Luxembourg tilladelse til at anvende en særlig foranstaltning, der fraviger artikel 285 i direktiv 2006/112/EF ("fravigelsesforanstaltningen"), til at indrømme momsfritagelse til afgiftspligtige personer, hvis årlige omsætning ikke overstiger 25 000 EUR. Fravigelsesforanstaltningen blev tilladt indtil den 31. december 2016.
            
            
               (3)Gennemførelsesafgørelse 2013/677/EU blev ændret ved Rådets gennemførelsesafgørelse (EU) 2017/319
                  25
                for at give Luxembourg tilladelse til at indrømme momsfritagelse til afgiftspligtige personer, hvis årlige omsætning ikke overstiger 30 000 EUR. Denne tilladelse anvendes indtil den 31. december 2019 eller indtil datoen for ikrafttrædelsen af et direktiv om ændring af artikel 281-294 i direktiv 2006/112/EF om en særordning for små virksomheder, alt efter hvilken dato der kommer først. Et forslag
                  26
                til et sådant direktiv blev fremlagt i 2018, men er endnu ikke vedtaget.
            
            
               (4)Ved brev registreret i Kommissionen den 2. maj 2019 anmodede Luxembourg om tilladelse til at fortsætte med at anvende fravigelsesforanstaltningen efter den 31. december 2019 og samtidig at hæve tærsklen fra 30 000 EUR til 35 000 EUR.
            
            
               (5)Ved brev af 21. juni 2019 underrettede Kommissionen i henhold til artikel 395, stk. 2, andet afsnit, i direktiv 2006/112/EF de øvrige medlemsstater om Luxembourgs anmodning. Ved brev af 24. juni 2019 meddelte Kommissionen Luxembourg, at den rådede over alle nødvendige oplysninger for at kunne vurdere anmodningen. 
            
            
               (6)Ifølge oplysningerne fra Luxembourg er begrundelserne for fravigelsesforanstaltningen stort set uændrede. Fravigelsesforanstaltningen reducerer den administrative byrde og overholdelsesomkostningerne for både små virksomheder og skattemyndighederne og bidrager derfor til at forenkle momsopkrævningen. Luxembourg anslår, at en forhøjelse af tærsklen for fritagelse til 35 000 EUR kan berøre 1106 afgiftspligtige personer, hvilket svarer til 1,5 % af de afgiftspligtige personer, der er momsregistreret i Luxembourg i 2017. En sådan forhøjelse af tærsklen ville derfor yderligere reducere den administrative byrde og overholdelsesomkostningerne og bidrage til yderligere at forenkle momsopkrævningen.
            
            
               (7)Fravigelsesforanstaltningen er og vil fortsat være frivillig for afgiftspligtige personer. Afgiftspligtige personer vil stadig kunne vælge den almindelige momsordning i henhold til artikel 290 i direktiv 2006/112/EF. 
            
            
               (8)Ifølge de af Luxembourg indgivne oplysninger vil fravigelsesforanstaltningen med den hævede tærskel kun have en ubetydelig indvirkning på Luxembourgs samlede indtægter fra moms, der opkræves ved det endelige forbrug.  
            
            
               (9)Fravigelsesforanstaltningen med den hævede tærskel vil ikke påvirke Unionens egne indtægter hidrørende fra moms negativt, idet Luxembourg vil foretage en kompensationsberegning som omhandlet i artikel 6 i Rådets forordning (EØF, Euratom) nr. 1553/89
                  27
               ..
            
            
               (10)I betragtning af fravigelsesforanstaltningens mulige positive virkning med hensyn til at mindske den administrative byrde og overholdelsesomkostningerne for små virksomheder og skattemyndighederne, og eftersom der ikke vil være nogen indvirkning af betydning på de samlede momsindtægter, bør Luxembourg gives tilladelse til fortsat at anvende fravigelsesforanstaltningen i endnu en periode og til at forhøje tærsklen til 35 000 EUR for den pågældende periode. 
            
            
               (11)Forlængelsen af tilladelsen til at anvende fravigelsesforanstaltningen bør være tidsbegrænset. Tidsbegrænsningen bør være tilstrækkelig til, at tærsklens effektivitet og hensigtsmæssighed kan vurderes. Der bør derfor gives Luxembourg tilladelse til fortsat at anvende fravigelsesforanstaltningen indtil den 31. december 2022. Hvis det forslag til direktiv, der er nævnt i betragtning 3, imidlertid vedtages og den dato, fra hvilken de nationale bestemmelser, der er nødvendige for at gennemføre dette direktiv, skal anvendes, ligger før den 31. december 2022, bør tilladelsen ophøre med at gælde, når disse nationale bestemmelser træder i kraft.  
            
            
               (12)Gennemførelsesafgørelse 2013/677/EU bør derfor ændres —
            
            
               VEDTAGET DENNE AFGØRELSE: 
            
            
               Artikel 1
            
         
         
            
               Artikel 1 og 2 i gennemførelsesafgørelse 2013/677/EU affattes således:
            
            
               "Artikel 1
            
            
               Som en fravigelse af artikel 285 i direktiv 2006/112/EF bemyndiges Luxembourg til at momsfritage afgiftspligtige personer med en årlig omsætning på højst 35 000 EUR.
            
            
               Artikel 2
            
            
               Denne afgørelse anvendes indtil den tidligste af følgende to datoer:
            
            
               (a)den 31. december 2022
            
            
            
               (b)den dato, hvor medlemsstaterne skal anvende eventuelle nationale bestemmelser, som de er forpligtet til at indføre som følge af vedtagelsen af et direktiv om ændring af artikel 281-294 i direktiv 2006/112/EF om en særordning for små virksomheder."
            
            
               Artikel 2
            
            
               Denne afgørelse anvendes fra den 1. januar 2020.
            
            
               Artikel 3
            
            
               Denne afgørelse er rettet til Storhertugdømmet Luxembourg.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 347 af 11.12.2006, s. 1.
               
               
                  
                     (2)
                  
                        Rådets andet direktiv 67/228/EØF af 11. april 1967 om harmonisering af medlemsstaternes lovgivning om omsætningsafgifter — Det fælles merværdiafgiftssystems struktur og de nærmere regler for dets anvendelse (EFT 71 af 14.4.1967, s. 1303).
               
               
                  
                     (3)
                  
                        Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145 af 13.6.1977, s. 1).
               
               
                  
                     (4)
                  
                        Rådets gennemførelsesafgørelse 2013/677/EU af 15. november 2013 om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 316 af 27.11.2013, s. 33).
               
               
                  
                     (5)
                  
                        Rådets gennemførelsesafgørelse (EU) 2017/319 af 21. februar 2017 om ændring af gennemførelsesafgørelse 2013/677/EU om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 47 af 24.2.2017, s. 7).
               
               
                  
                     (6)
                  
                        Forslag til Rådets direktiv om ændring af direktiv 2006/112/EF om det fælles merværdiafgiftssystem for så vidt angår særordningen for små virksomheder (COM(2018) 21 final).
               
               
                  
                     (7)
                  
                        Rådets gennemførelsesafgørelse (EU) 2018/279 af 20. februar 2018 om at give Malta tilladelse til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 54 af 24.2.2018, s. 14).
               
               
                  
                     (8)
                  
                        Rådets gennemførelsesafgørelse (EU) 2018/1904 af 4. december 2018 om at give Nederlandene tilladelse til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 310 af 6.12.2018, s. 25).
               
               
                  
                     (9)
                  
                        Rådets gennemførelsesafgørelse (EU) 2018/1919 af 4. december 2018 om ændring af beslutning 2009/790/EF om bemyndigelse af Republikken Polen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 311 af 7.12.2018, s. 32).
               
               
                  
                     (10)
                  
                        Rådets gennemførelsesafgørelse (EU) 2017/563 af 21. marts 2017 om bemyndigelse af Republikken Estland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 80 af 25.3.2017, s. 33).
               
               
                  
                     (11)
                  
                        Rådets gennemførelsesafgørelse (EU) 2017/2408 af 18. december 2017 om at give tilladelse til Republikken Letland til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem 
                     (EUT L 342 af 21.12.2017, s. 8).
               
               
                  
                     (12)
                  
                        Rådets gennemførelsesafgørelse (EU) 2017/1768 af 25. september 2017 om bemyndigelse af Republikken Kroatien til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 250 af 28.9.2017, s. 71).
               
               
                  
                     (13)
                  
                        Rådets gennemførelsesafgørelse (EU) 2017/1853 af 10. oktober 2017 om ændring af gennemførelsesafgørelse 2011/335/EU om bemyndigelse af Republikken Litauen til at anvende en foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 265 af 14.10.2017, s. 15).
               
               
                  
                     (14)
                  
                        Rådets gennemførelsesafgørelse (EU) 2018/1700 af 6. november 2018 om ændring af gennemførelsesafgørelse 2013/54/EU om bemyndigelse af Republikken Slovenien til at indføre en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 285 af 13.11.2018, s. 78).
               
               
                  
                     (15)
                  
                        Rådets gennemførelsesafgørelse (EU) 2016/1988 af 8. november 2016 om ændring af gennemførelsesafgørelse 2013/678/EU om tilladelse til Den Italienske Republik til fortsat at anvende en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 306 af 15.11.2016, s. 11).
               
               
                  
                     (16)
                  
                        Rådets gennemførelsesafgørelse (EU) 2017/1855 af 10. oktober 2017 om bemyndigelse af Rumænien til at anvende en særlig foranstaltning, der fraviger artikel 287 i direktiv 2006/112/EF om det fælles merværdiafgiftssystem (EUT L 265 af 14.10.2017, s. 19).
               
               
                  
                     (17)
                  
                        Meddelelse fra Kommissionen til Europa-Parlamentet, Rådet og Det Europæiske Økonomiske og Sociale Udvalg om en handlingsplan for moms — Mod et fælles europæisk momsområde — De svære valg (COM(2016) 148 final).
               
               
                  
                     (18)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget, Kommissionens arbejdsprogram 2017 — Realisering af et Europa, der beskytter, styrker og forsvarer (COM(2016) 710 final). 
               
               
                  
                     (19)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget, Opgradering af det indre marked: flere muligheder for borgerne og virksomhederne (COM(2015) 550 final).  
               
               
                  
                     (20)
                  
                        Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget, Europas kommende ledere: opstarts- og opskaleringsinitiativet (COM(2016) 733 final).
               
               
                  
                     (21)
                  
                        Meddelelse fra Kommissionen til Rådet, Europa-Parlamentet, Det Europæiske Økonomiske og Sociale Udvalg og Regionsudvalget, "Tænk småt først" — En "Small Business Act" for Europa (KOM(2008) 394 endelig). 
               
               
                  
                     (22)
                  
                        EUT L 347 af 11.12.2006, s. 1.
               
               
                  
                     (23)
                  
                        Rådets andet direktiv 67/228/EØF af 11. april 1967 om harmonisering af medlemsstaternes lovgivning om omsætningsafgifter — Det fælles merværdiafgiftssystems struktur og de nærmere regler for dets anvendelse (EFT 71 af 14.4.1967, s. 1303).
               
               
                  
                     (24)
                  
                        Rådets gennemførelsesafgørelse 2013/677/EU af 15. november 2013 om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 316 af 27.11.2013, s. 33).
               
               
                  
                     (25)
                  
                        Rådets gennemførelsesafgørelse (EU) 2017/319 af 21. februar 2017 om ændring af gennemførelsesafgørelse 2013/677/EU om bemyndigelse af Luxembourg til at indføre en særlig foranstaltning, der fraviger artikel 285 i direktiv 2006/112/EF om det fælles merværdiafgiftssystem (EUT L 47 af 24.2.2017, s. 7).
               
               
                  
                     (26)
                  
                        COM(2018) 21 final af 18. januar 2018.
               
               
                  
                     (27)
                  
                        Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (EFT L 155 af 7.6.1989, s. 9).